Principió a chugar a baloncesto a una edat tardana, quan teneba 21 anyos lo vió Antonio Burillo y le convenció ta chugar a baloncesto en a sección de baloncesto d'o CN Helios, iste equipe puyó ta a Liga Nacional y como seguntes os estatutos d'o club no podeba tener seccions profesionals cedió a suya plaza ta o Real Zaragoza qui fació un equipe ta partecipar con gran parti d'os chugadors d'o CN Helios. O Real Zaragoza no aconsiguió mantenerse en a categoria y fichó por a sección de baloncesto d'o Real Madrit, a on aconsiguió ganar dos ligas y una copa. A muerte de su pai fació que tornara a Zaragoza y chugar en o CN Helios equipe con qui torna a chugar en a maxima categoria espanyola por a cesión d'a licencia d'o Tritones, con qui aconsigue ser o maxima anotador d'a liga. O CN Helios un anyo dimpués renuncia de continar en a liga y ficha por o Picadero Jockey Club que li permite a posibilidat de continar en a maxima categoria d'o baloncesto espanyol. En Barcelona con o Picadero aconsiguió una copa y un segundo puesto en a liga, pero iste equipe desapareix y ficha por o Circulo Catolico de Badalona a on termina a suya carrera esportiva.